Han var født på gården Østre Nyhus (Eriks) i grenda Varaholla vest for Trysilelva, mens faren drev denne, og vokste opp der og på Vestre Nordby i Innbygda, som faren kjøpte i 1845. Han kjøpte gården Østre Nordby i 1852, og eide og drev denne til sin død. Etterhvert bosatte han seg på Ørnsminde som var tjenestebolig og kontorer for bestyreren av A/B Mølnbacka-Trysils skoger. Det var faren som hadde bygd Ørnsminde i sin tid som skogbestyrer i 1850. Ørnsminde og prestegården ble i 1862 de første gårdene i bygda med vannledning.